Roletna
Ролетна је предмет који служи за покривање прозора. Постоје више различитих типова ролетни и имају најчешћу сврху замрачивања просторије на којој је прозор или заштита од временских непогода. Количина светлости која се пушта у просторију се може дозирати ручном или даљинском контролом .

Врсте 

Ролетне се генерално могу сврстати у две категорије: ролетне рађене по мери и фабрички готове ролетне. Ролетне рађене по мери се праве тако да одговорају тачним димензијама које купац пожели и потпуности одговарају димензијама прозора. Фабрички готове ролетне се праве у више стандардих сетова, те се могу сећи и уклапати у димензије прозора.

Обе категорије ролетни се даље у ширем смислу деле на 5 врста: венецијанери, ролетне које се ролају (роллер блиндс), плеатед ролетне, роман ролетне и вертикалне ролетне.

И по саставу постоје више раличитих врста ролетни:
 Дрвени капаци су врста ролетни који се отварају на идентичан начин као и прозор. Једино што се не отварају унутар просторије они се отварају ван.
 Ролетна која се пакује и замотава у кутији изнад прозора се обично прави од специјалне врсте пластике, а ређе и од дрвета. Такође у новије време се праве и од алуминијума. Систем за дизање и спуштање ролетне се налази унутар просторије поред прозора. Обично је механизам ручни са траком која се вуче и тиме окреће вратило око којег се замотава ролетна. У новије време ови механизми могу да буду аутоматски са електромотором који покреће механизам.
 Текстилне ролетне се обично праве од неке врсте штофа или платна. Слично са претходном ролетном има вратило око којег се мота и повлачи се класичним повлачењем врпце које се налази на дну платна. Скупљање омогућује контра опруга која се налази на вратилу.
 Венецијанeри су најновији вид ролетне. Оне се за разлику од претходних налазе са унутрашње стране прозора. Поред спуштања и подизања венецијанери омогућују и ротирање капака и тиме остварују регулацију светлости унутар просторије.

Сигурност 

У последњих неколико деценија, са каблом од ролетни се удавило више од 500 детета. Кабл од хоризонталне ролетне учествује у 57,5% случајева.Вертикалне ролетне, драперије, Роман ролетне учествују у овим инцидентима са 37, 2%. Опозив оваквих врста производа није знатно утицао на смањење смртних случајева код деце од 1980 године.

Наводи 

Arhitektura